open-index/open-wikipedia-markdown huggingface dataset:
ორონგო

**ორონგო**, **ჩირუ** () — წყვილჩლიქოსანი ძუძუმწოვარი ცხოველი ძროხისებრთა ოჯახისა. სიმაღლე მინდაოში დაახლოებით 80 სმ, წონა 40-50 კგ. ზურგი რუხი-ყავისფერია, მუცელი — თეთრი; მამალს თავი და წინა ფეხები მოშავო აქვს. დინგი შესამჩნევად გაფართოებულია. თითქმის ვერტიკალური, სუსტად გაღუნული რქები მხოლოდ მამლებს აქვთ, სიგრძით 70 სმ-მდე. ყურები მოკლე აქვს, ბოლოებში წაწვეტებულია. კუდი მოკლეა. ბინადრობს ტიბეტსა და ლადაქში. ჩვეულებრივ, ჯოგებად ცხოვრობს. იკვებება ბალახით, შეწყვილება ნოემბერ-დეკემბერშია. ნაშიერს შობს მაის-ივნისში.

## რესურსები ინტერნეტში 
კატეგორია:ორონგო
კატეგორია:ინდოეთის ძუძუმწოვრები
ათენის უნივერსიტეტი

**კაპოდისტრიის სახელობის ათენის ეროვნული უნივერსიტეტი** (), ან უბრალოდ **ათენის უნივერსიტეტი** — საბერძნეთის ყველაზე ძველი უნივერსიტეტი. დაარსდა 1837 წლის 3 მაისს.  ამჟამად ქვეყანაში სიდიდთ მეორე უნივერსიტეტია სალონიკის არისტოტელეს უნივერსიტეტის შემდეგ.  

## რესურსები ინტერნეტში 
* ათენის უნივერსიტეტის ისტორია 

## სქოლიო 
კატეგორია:საბერძნეთის უნივერსიტეტები
კატეგორია:უნივერსიტეტები ანბანის მიხედვით
იაპონიის იმპერატორი

**იაპონიის იმპერატორი** — იაპონელი ერის ერთიანობის სიმბოლო. იმპერატორს აქვს მხოლოდ წარმომადგენლობითი ფუნქცია. რეალურად ძალაუფლებას ფლობს იაპონიის პრემიერ-მინისტრი, იმპერატორის ტიტული გადაეცემა მამაკაცის ხაზით. ამჟამინდელი იმპერატორია ნარუჰიტო, 2019 წლის 1 მაისიდან

## იხილეთ აგრეთვე 
* იაპონიის იმპერატორების სია

## რესურსები ინტერნეტში 
* Japan opens imperial tombs for research
* The Imperial Household Agency
* List of the Emperors
* The Emperor of Japan

*
კატეგორია:იაპონიის პოლიტიკა
ედრიენ ბროუდი

**ედრიენ ბროუდი** (; დ. 14 აპრილი, 1973, ნიუ-იორკი)  — ამერიკელი მსახიობი და პროდიუსერი. ყველაზე ახალგაზრდა ასაკში, 29 წლისამ მიიღო ოსკარი საუკეთესო მსახიობი მამაკაცისთვის. ასევე ის ერთადერთი ამერიკელია, რომელმაც ფრანგული სეზარის ჯილდო მიიღო.

## ფილმოგრაფია
## რესურსები ინტერნეტში
* 

კატეგორია:დაბადებული 1973
კატეგორია:ნიუ-იორკელები
კატეგორია:ოსკარის მფლობელი კინომსახიობები
კატეგორია:სეზარის მფლობელი კინომსახიობები
კატეგორია:დაბადებული 14 აპრილი
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:ამერიკის დრამატული ხელოვნების აკადემიის კურსდამთავრებულები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი ვიდეო თამაშების მსახიობები
კატეგორია:ამერიკელი მამაკაცი გამხმოვანებლები
კატეგორია:მსახიობები ანბანის მიხედვით
კატეგორია:ცოცხალი ადამიანები
ლომჯარიები

**ლომჯარიები** — გურული წარმოშობის ქართული გვარი. ლომჯარიები წარმოშობით გურიის სოფელ ჭანიეთიდან არიან.

გადმოცემის თანახმად, ლომჯარიები თავდაპირველად დიასამიძეები იყვნენ. სოფელ ჭანიეთში ცხოვრობდა წარმოსადეგი ვაჟკაცი ლომინა, რომელსაც ჰყავდა ცხრა ვაჟი. მისი დანახვისას ამბობდნენ, „ლომინა ჯარითო“, ანუ შვილებთან ერთადო. ეს გამონათქვამი გადაკეთდა გვარად ლომინისჯარია, ლომიჯარია. ლომინი დიასამიძე იყო, მის შთამომავლები კი ლომჯარიები გახდნენ. მეორე გადმოცემის მიხედვით ლომჯარიები თავიდან იასანიძეები და ნიგოითში ცხოვრობდნენ. მშენებლობის დროს მეფეს ერთ-ერთი იასანიძისთვის დაუვალებია დიდი ლოდის მთაზე ატანა. დავალების შესრულების შემდგომ კი უთქვამს, ამიერიდან იასანიძე კი არა, ლომჯანია (ლომის ჯანი) იქნებიო.

## იხილეთ აგრეთვე
*ლომჯარია

## ლიტერატურა
*

*
კილტიმა

**კილტიმა** (; ) — ქალაქი ირლანდიაში, მდებარეობს მეიოს საგრაფოში, კონაქტის პროვინციაში. 

2011 წლის მონაცემებით ქალაქის მოსახლეობა 1 507 ადამიანს შეადგენდა.

## იხილეთ აგრეთვე 
* მეიოს საგრაფო

## სქოლიო
კატეგორია:ირლანდიის ქალაქები
კატეგორია:მეიოს საგრაფოს დასახლებული პუნქტები
როდოსი

**როდოსი** (, ) — კუნძული ხმელთაშუა ზღვის აღმოსავლეთ ნაწილში, სამხრეთ სპორადების არქიპელაგში, მცირე აზიის ნახევარკუნძულიდან 18 კილომეტრში. ეკუთვნის საბერძნეთს. ფართობი 1408 კმ². ნაპირები სუსტად არის დანაწევრებული. სიმაღლე 1215 მ-მდე (მთა ატავიროსი). უმთავრესად აგებულია კირქვებითა და მარმარილოთი. არის ფიჭვის, კვიპაროსისა და მარადმწვანე მუხის ტყის კორომები. ზღვისპირა დაბლობებზე გაშენებულია ვენახი, ბაღები, ციტრუსებისა და ზეთისხილის პლანტაციები. როდოსზეა ქალაქი როდოსი.

როდოსი ეგეოსის კულტურის ერთ-ერთი ცენტრია. ძველი წელთაღრიცხვის VIII-VII საუკუნეებში აქტიურად მონაწილეობდა სიცილიის, ჩრდილოეთ აფრიკის კოლონიზაციაში. ბერძენ-სპარსელთა ომების (ძველი წელთაღრიცხვის 500-449 წლებში) დროს როდოსი სპარსეთმა დაიპყრო, შემდეგ დელოსის კავშირში შედიოდა. ძველი წელთაღრიცხვის 408-405 წლებში როდოსის ქალაქები გაერთიანდა ერთ პოლისად ოლიგარქიული მმართველობით. ძველი წელთაღრიცხვის 44 წელს როდოსი რომმა დაიპყრო და პროვინცია აზიის შემადგენლობაში შეიყვანა. IV საუკუნის დასასრულიდან XIII საუკუნემდე ბიზანტიას ეკუთვნოდა. XIV საუკუნის დასაწყისში იოანიტების ორდენმა დაიპყრო, XVI საუკუნეში — ოსმალთა იმპერიამ, 1912-1947 წლებში ეკუთვნოდა იტალიას, 1947 წლის 10 თებერვალს საზავო ხელშეკრულებით გადაეცა საბერძნეთს.

როდოსი მდიდარი სხვადასხვა ეპოქის ხელოვნების ძეგლებით. შემონახულია ანტიკური ხელოვნების ძეგლები (აფროდიტეს ტაძრის ნანგრევები ქალაქ როდოსში, ძველი წელთაღრიცხვის III საუკუნე). ძველი წელთაღრიცხვის VII საუკუნეში ჩამოყალიბდა კერამიკის მოხატვის როდოსის სკოლა. ძველი წელთაღრიცხვის V საუკუნის დასასრულს ჰიპოდამეს გეგმით განაშენიანდა ბევრი ქალაქი, მათ შორის როდოსი (ძველი წელთაღრიცხვის 408-407 წლები). ძველი წელთაღრიცხვის III-I საუკუნეებში შეიქმნა ქანდაკების როდოსის სკოლა (ჰელიოსის ქანდაკება, ეგრეთ წოდებული „როდოსის კოლოსი“, ძველი წელთაღრიცხვის 285 წელი, დაინგრა მიწისძვრის დროს ძველი წელთაღრიცხვის 224 წელს). შუა საუკუნეების ძეგლთაგან აღსანიშნავია XI-XV საუკუნეების ბიზანტიური ტაძრები და მუსლიმანური არქიტექტურული ძეგლები.

როდოსი ხშირად მოიხსენიება როგორც „ხმელთაშუაზღვის მარგალიტი“. განვითარებულია თევზჭერა. ტურიზმი. კურორტები. იუნესკოს მსოფლიო კულტურული მემკვიდრეობის ძეგლია.

## რესურსები ინტერნეტში 
კატეგორია:საბერძნეთის კუნძულები
კატეგორია:ხმელთაშუა ზღვის კუნძულები
კატეგორია:კუნძულები ანბანის მიხედვით
იუნესკოს მსოფლიო მემკვიდრეობის ძეგლები სლოვენიაში

2013 წლის მონაცემებით სლოვენიაში 3  **იუნესკოს მსოფლიო კულტურული მემკვიდრეობის ძეგლია**. იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 981 ძეგლია შეტანილი, მათ შორის 0,3 % სლოვენიის ძეგლებია. ერთი ობიექტი სიაში შეტანილია ბუნებრივი კრიტერიუმებით, ხოლო ორი კულტურული კრიტერიუმებით. 

გარდა ამისა იუნესკოს საცდელ სიაში კანდიდატის სტატუსით შეტანილია 3 ძეგლი. სლოვენიამ კულტურული მემკვიდრეობის ძეგლების დაცვის კონვენცია მიიღო 1992 წლის 5 ნოემბერს, თუმცა პირველი ობიექტი სიაში შეიტანეს 1986 წელს, მაშინ როდესაც ქვეყანა იუგოსლავიის ნაწილს წარმოადგენდა.

## ცხრილი
ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში მათი დამატების მიხედვით.

### ობიექტების გეოგრაფიული მდებარეობა 

## სქოლიო
*
სლოვენია
ალენკა ბრატუშეკი

**ალენკა ბრატუშეკი** (; დ. 31 მარტი, 1970, ცელე, იუგოსლავია) — სლოვენიელი პოლიტიკური მოღვაწე, ქვეყნის პრემიერ-მინისტრი 2013 წლის 20 მარტიდან 2014 წლის 26 აგვისტომდე.

## ბიოგრაფია 
ალენკა ბრატუშეკი დაიბადა იუგოსლავიის ქალაქ ცელეში. საშუალო სკოლის დამთავრების შემდეგ სწავლობდა ლიუბლიანის უნივერსიტეტში, რომელიც ფინანსების მენეჯერის სპეციალობით დაამთავრა.  2009-2011 წლებში მუშაობდა ფინანსთა სამინისტროში. 2011 წელს სლოვენიის პარლამენტის დეპუტატად აირჩიეს. 2013 წელს გახდა ქვეყნის პირველი ქალი პრემიერ-მინისტრი.

## რესურსები ინტერნეტში 
*

კატეგორია:სლოვენიის პრემიერ-მინისტრები
კატეგორია:დაბადებული 1970
კატეგორია:სლოვენიელი ქალი პოლიტიკოსები
კატეგორია:ქალი პრემიერ-მინისტრები
კატეგორია:დაბადებული 31 მარტი
კატეგორია:XXI საუკუნის ქალი პრემიერ-მინისტრები
კატეგორია:ევროპის ქალი პრემიერ-მინისტრები
კატეგორია:ცოცხალი ადამიანები
ბრიონის შეთანხმება

**ბრიონის შეთანხმება** (*ბრიონის დეკლარაცია*) — შეთანხმება, რომელსაც  1991 წლის 7 ივლისს, კუნძულ ბრიუნზე სლოვენიის, ხორვატიის და იუგოსლავიის წარმომადგენლებს შორის მოეწერა ხელი. დოკუმენტის თანახმად იუგოსლავიის სახალხო არმიამ  სლოვენიის ტერიტორიაზე შეწყვიტა სამხედრო მოქმედებები, რითაც დასრულდა ათდღიანი ომი.  სლოვენიამ და ხორვატიამ ხელშეკრულების ძალაში შესვლა შეაჩერა სამი თვით, იუგოსლავიისაგან დამოუკიდებლობის გამოცხადების გამო.  იუგოსლავიის არმიის უკანასკნელი ნაწილები სლოვენიიდან 1991 წლის 26 ოქტომბერს გავიდნენ.

## იხილეთ აგრეთვე 
* სამშვიდობო ხელშეკრულებების სია

## რესურსები ინტერნეტში 
* 
* 

კატეგორია:სლოვენიის ისტორია
კატეგორია:ხორვატიის ისტორია
კატეგორია:XX საუკუნის სამშვიდობო ხელშეკრულებები
სტოქტონ—დარლინგტონის რკინიგზა

მინი|მარჯვნივ|სტოქტონ—დარლინგტონის რკინიგზის გახსნა.
**სტოქტონ—დარლინგტონის რკინიგზა** — მსოფლიოში პირველი საზოგადოებრივი მოხმარების რკინიგზა, სადაც გამწევ ძალად გამოიყენეს ლოკომოტივი. მისი პირველი ხაზი დაკავშირებულია ქვანახშირის მაღაროებთან შილდონის მახლობლად და დარლინქტონში. ოფიციალურად 1825 წლის 27 სექტემბერს გაიხსნა. ქვანახშირის გადატანა გემებისაკენ მალე მომგებიანი ბიზნესი გახდა და ხაზი გაფართოვდა ახალ პორტამდე და ქალაქ მიდლზბრომდე.

1863 წელს კომპანია გადავიდა ჩრდილო-აღმოსავლეთის რკინიგზის მფლობელობაში, გადასცა რა მას 360 კმ სამარშრუტო გზა და დაახლოებით 160 ლოკომოტივი, მაგრამ 1876 წლამდე დამოუკიდებლად აგრძელებდა მუშაობას როგორც „დარლინგტონის სექცია“. სტოქტონ—დარლინგტონის რკინიგზის გახსნა ითვლება ოთქლმავალზე დაფუძნებული რკინიგზის ეფექტურობის მტკიცებად და მისი იუბილე აღინიშნა 1875, 1925 და 1975 წლებში. თავდაპირველი მარშრუტების უმრავლესობა ახლა ემსახურება ტისის ველის ხაზს, რომელსაც მართავს კომპანია ჩრდილოეთის რკინიგზა.

## ლიტერატურა 
### გამოყენებული ლიტერატურა 
* 

### რეკომენდებული ლიტერატურა 
* 

## რესურსები ინტერნეტში 
* 
* სტოქტონ—დარლინგტონის რკინიგზის ისტორია (ჩრდილო-აღმოსავლეთის ისტორია)
* სტოქტონ—დარლინგტონის რკინიგზა 

## სქოლიო 
კატეგორია:გაერთიანებული სამეფოს რკინიგზა
კატეგორია:გაერთიანებული სამეფოს ისტორიული რკინიგზები
კატეგორია:1821 წელს დაარსებული კომპანიები
კატეგორია:1825 წელს გახსნილი რკინიგზები
Fender Stratocaster

**Fender Stratocaster** — ელექტრო გიტარის მოდელი, შექმნილი 1954 წელს ლეო ფენდერის, ჯორჯ უილიამ ფულერტონის და ფრედი ტავარესის მიერ. 1954 წლიდან დღემდე მას აწარმოებს Fender Musical Instruments Corporation.  Gibson Les Paul-თან ერთად მას აქვს ელექტრო გიტარების ინდუსტრიაში ყველაზე ხშირად დუბლირებული ფორმა. "Stratocaster" და "Strat" არის სავაჭრო ნიშნები, რომლებიც ეკუთვნის Fender-ს.

## რესურსები ინტერნეტში
*Fender-ის ოფიციალური საიტი

## სქოლიო
Stratocaster
სლოვენიის სოციალისტური რესპუბლიკა

**სლოვენიის სოციალისტური რესპუბლიკა** () — იუგოსლავიის 6 რესპუბლიკიდან ერთ-ერთი სოციალისტური რესპუბლიკა. 1963 წლამდე ეწოდებოდა სლოვენიის სახალხო რესპუბლიკა (Ljudska republika Slovenija). ამჟამად — სლოვენიის რესპუბლიკა. 

დასავლეთით ესაზღვრებოდა იტალია, ჩრდილოეთით — ავსტრია, აღმოსავლეთით — უნგრეთი და სამხრეთით ხორვატიის სოციალისტური რესპუბლიკა. აქვს გასასვლელი ადრიატიკის ზღვაზე. 

## პოლიტიკური სტრუქტურა 
სლოვენიის სოციალისტური რესპუბლიკა გაერთიანებული იყო იუგოსლავიის შემადგენლობაში. ბოლო მოქმედი კონსტიტუცია მიიღეს 1974 წელს. საკანონმდებლო ორგანო იყო — სკუპშჩინა (1963 წლამდე სახალხო სკუპშჩინა).

## ისტორია
მეორე მსოფლიო ომის დროს იუგოსლავიის ოკუპაციის შემდეგ სლოვენია გაინაწილეს გერმანიამ, უნგრეთმა და იტალიამ. სლოვენები საკონცენტრაციო ბანაკებში გაამწესეს სხვადასხვა სამუშაოზე ან გადაასახლეს ხორვატიასა და სერბეთში. ომის შემდეგ სლოვენია გახდა იუგოსლავიის რესპუბლიკის შემადგენელი ნაწილი. 

## რესურსები ინტერნეტში 
* www.worldstatesmen.org
* OSAMOSVOJITVENI AKTI REPUBLIKE SLOVENIJE – სლოვენიის დამოუკიდებლობის აქტი 

კატეგორია:სლოვენიის ისტორია
კატეგორია:ყოფილი სლავური სახელმწიფოები
კატეგორია:ცივი ომის პერიოდის ისტორიული სახელმწიფოები
დამიჭირე, თუ შეძლებ (2002 წლის ფილმი)

**დამიჭირე, თუ შეძლებ** — სტივენ სპილბერგის 2002 წლის ბიოგრაფიული კრიმინალური კომედია. ფილმი დაფუძნებულია ამავე სახელწოდების წიგნზე სადაც ასახულია რეალური ისტორია ახალგაზრდა თაღლითისა. კრისტოფერ უოკენმა შესრულებული როლისთვის მიიღო BAFTA-ს ჯილდო საუკეთესო მსახიობი კაცისთვის მეორეხარისხოვან როლში.

## როლებში 
* ლეონარდო დიკაპრიო — ფრენკ ეიბიგნეილ უმცროსი
* ტომ ჰენქსი — კარლ ჰენრეტი
* კრისტოფერ უოკენი — ფრენკ ეიბიგნეილ უფროსი
* ნატალი ბაი — პოლა ეიბიგნეილი
* ემი ადამსი — ბრენდა სტრონგი
* მარტინ შინი — როჯერ სტრონგი
* ჯენიფერ გარნერი — შერილ ენი

## რესურსები ინტერნეტში 
* 
* 
* 
* 
* 

კატეგორია:2002 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:სტივენ სპილბერგის ფილმები
კატეგორია:ავტობიოგრაფიებზე დაფუძნებული ფილმები
ჯაჩინტო ფაკეტი

**ჯაჩინტო ფაკეტი** (; დ. 18 ივლისი, 1942 — გ.  4 სექტემბერი, 2006) — იტალიელი ფეხბურთელი, მილანის ინტერნაციონალეს და იტალიის ეროვნული საფეხბურთო ნაკრების მარცხენა მცველი. 2004 წლიდან გარდაცვალებამდე, 2006 წლამდე, იყო „ინტერის“ პრეზიდენტი.

ფაკეტიმ გულშემატკივებს თავი დაამახსოვრა, როგორც შეტევებზე ორიენტირებულმა, სწრაფმა და ტექნიკურმა გვერდითა მცველმა, რაც სრულებით ახალი სიტყვა იყო მაშინდელ ფეხბურთში.

ითვლება თავისი დროის მსოფლიოს ერთ-ერთ საუკეთესო ფეხბურთელად და ერთ-ერთ უდიდეს იტალიელ მცველად. 1999 წელს Placar-ის ვერსიით XX საუკუნის 100 საუკეთესო ფეხბურთელს შორის 75-ე ადგილზე დასახელდა.

## მიღწევები
### საკლუბო
;  ინტერი მილანი
; იტალიის სერია A
* ჩემპიონი: 1962–63, 1964–65, 1965–66, 1970–71
; იტალიის თასი
* თასის მფლობელი: 1977–78
; ევროპის ჩემპიონთა თასი 
* თასის მფლობელი: 1963–64, 1964–65
; საკონტინენტთაშორისო თასი 
* თასის მფლობელი: 1964, 1965   
### სანაკრებო 
;  იტალია
; ევროპის საფეხბურთო ჩემპიონატი 
* ჩემპიონი: 1968 
; მსოფლიო საფეხბურთო ჩემპიონატი 
* ვიცე-ჩემპიონი: 1970 
### ინდივიდუალური 
* ოქროს კვალი (): 2006
* ფიფა-ს ასეული (FIFA 100): 2004

## ლიტერატურა
* 
* 
* 

## რესურსები ინტერნეტში
* ჯაჩინტო ფაკეტი  — ფიფას ჩანაწერი
* პროფილი და სტატისტიკა National-Football-Teams.com
* ჯაჩინტო ფაკეტის ოფიციალური საიტი giacintofacchetti.org
* გულშემატკივართა სვეტი ინტერნაციონალეს ოფიციალურ საიტზე 

## სქოლიო 
კატეგორია:დაბადებული 18 ივლისი
კატეგორია:დაბადებული 1942
კატეგორია:გარდაცვლილი 4 სექტემბერი
კატეგორია:იტალიელი ფეხბურთელები
კატეგორია:იტალიის ნაკრების ფეხბურთელები
კატეგორია:ფიფას 100-ეული
კატეგორია:ევროპის ჩემპიონები ფეხბურთში
კატეგორია:სერია A-ს ფეხბურთელები
კატეგორია:მილანის ინტერის ფეხბურთელები
კატეგორია:ერთი კლუბის ფეხბურთელები
კატეგორია:1966 წლის მსოფლიო საფეხბურთო ჩემპიონატის ფეხბურთელები
კატეგორია:1970 წლის მსოფლიო საფეხბურთო ჩემპიონატის ფეხბურთელები
კატეგორია:1974 წლის მსოფლიო საფეხბურთო ჩემპიონატის ფეხბურთელები
კატეგორია:1968 წლის ევროპის საფეხბურთო ჩემპიონატის ფეხბურთელები
კატეგორია:გარდაცვლილი 2006
მფრინავი შოტლანდიელი

[thumb|250px|right|„მფრინავი შოტლანდიელის“ ექსპრეს მატარებელი [1928 წელს. გამწევი ლოკომოტივია A1 კლასის ნ. 2547 *Doncaster*]]

***„მფრინავი შოტლანდიელი“*** () —  სამგზავრო ექსპრეს მატარებლის სერვისი, რომელიც ინგლისისა და შოტლანდიის დედალაქებს შორის 1862 წლიდან დადის. მას ამჟამად მატარებლების საოპერატორო კომპანია *East Coast* ხელმძღვანელობს.

## ისტორია 
East Coast Main Line-ი რომელზეც *მფრინავი შოტლანდიელი* მოძრაობდა, XIX საუკუნეში პატარა სარკინიგზო კომპანიების მიერ აშენდა, მაგრამ შერწყმებმა და შესყიდვებმა მხოლოდ სამი კომპანიის კონტროლ ქვეშ დატოვა ეს ხაზი, ეს კომპანიები იყვნენ: North British Railway, North Eastern Railway და Great Northern Railway. 1860 წელს ამ სამმა კომპანიამ დააარსა East Coast Joint Stock (აღმოსავლეთ სანაპიროს ერთობლივი ფონდი), მომსახურებისას კი კომპანიები საერთო გადამყვან საშუალებებს იყენებდნენ. სწორედ ამ შეთანხმებით დაედო საფუძველი *მფრინავი შოტლანდიელის* გაჩენას.

## ფაქტი 
* *მფრინავი შოტლანდიელი* წარმოადგენს მატარებელს, რომელსაც ყველაზე დიდი ხნის მანძილძე (1862 წლიდან) არ შეუცვლია თავისი დასახელება და მარშრუტი.

## რესურსები ინტერნეტში 
* The LNER Encyclopedia
* East Coast Website 
* The National Railway Museum
* The official National Railway Museum print website containing many Flying Scotsman prints and posters]
*  , description of the train in the 1930s

## სქოლიო 
კატეგორია:1862 წელი ტრანსპორტში
კატეგორია:სახელიანი სამგზავრო მატარებლები
A Sky Full of Stars

„**A Sky Full of Stars**“ — ბრიტანული ალტერნატიული როკ-ჯგუფ Coldplay-ს სიმღერა. იგი შეტანილია ჯგუფის მეექვსე სტუდიურ ალბომში *Ghost Stories*. სიმღერის თანაპროდიუსერები არიან ავიჩი, პოლ ეპუორთი, დენიელ გრინი, კრის მარტინი და რიკ სიმფსონი. იგი გამოიცა ალბომის მესამე სინგლის სახით, 2014 წლის 2 მაისს და აგრეთვე, როგორც EP, იმავე წლის 29 ივნისს.

„A Sky Full of Stars“ არის ჯგუფის მიერ დაწერილი პირველი კომპოზიცია ელექტრონული საცეკვაო მუსიკის ჟანრში.

## სიმღერების სია
## სქოლიო
კატეგორია:2014 წლის სიმღერები
კატეგორია:2014 წლის სინგლები
კატეგორია:Coldplay-ს სიმღერები
კატეგორია:Parlophone-ის სინგლები
სალი ფილდი

**სალი ფილდი** (; 6 ნოემბერი, 1946) — ამერიკელი მსახიობი, რეჟისორი, სცენარისტი, პროდიუსერი და მომღერალი. მთელი კარიერის მანძილზე შესრულებული აქვს წამყვანი ტელე და კინოროლები. ორჯერ აქვს მიღებული ოსკარი მთავარი როლის საუკეთესო შესრულებისთვის.

## ფილმოგრაფია
## რესურსები ინტერნეტში
*
*
*

კატეგორია:ამერიკელი მსახიობები
კატეგორია:დაბადებული 1946
კატეგორია:ოსკარის მფლობელი კინომსახიობები
კატეგორია:XX საუკუნის ამერიკელი ქალი მსახიობები
კატეგორია:კანის კინოფესტივალის ჯილდოს მფლობელები საუკეთესო მსახიობი ქალისთვის
კატეგორია:რეჟისორები ანბანის მიხედვით
კატეგორია:ცოცხალი ადამიანები
ტიუკსბერის ბრძოლა

**ტიუკსბერის ბრძოლა** () —  ბრძოლა იორკებსა და ლანკასტერებს შორის. გაიმართა 1471 წლის 4 მაისსს ვარდების ომის პერიოდში. ტიუკსბერის ბრძოლამ ბარნიტის ბრძოლასთან ერთად განაპირობა ედუარდ IV იორკის ტახტზე დარჩენა.

## რესურსები ინტერნეტში  
*English Heritage Battlefield Report: Tewkesbury 1471.
*A contemporary account This reference should be to the 1838 translation of a contemporary chronicle on http://www.hillsdalesites.org/personal/hstewart/war/Ren/1471-Tewkesbury.htm .
*The Coming of Queen Margaret through the Battle of Tewkesbury , extract from the published edition of the *Historie of the Arrivall of Edward IV*, ed. J. Bruce (Camden Society, 1838)
*Part V: The Aftermath of Tewkesbury through the Surrender of the Bastard of Fauconberg , extract from the published edition of the *Historie of the Arrivall of Edward IV*, ed. J. Bruce (Camden Society, 1838)
*Tewkesbury Battlefield Society

კატეგორია:ვარდების ომის ბრძოლები
კატეგორია:1471 წლის ბრძოლები
გრინვიჩის სამეფო ობსერვატორია

მინიატიურა|გრინვიჩის სამეფო ობსერვატორია
**გრინვიჩის სამეფო ობსერვატორია** () — სახელმწიფოს მიერ დაფინანსებადი ძირითადი ასტრონომიული ორგანიზაცია დიდ ბრიტანეთში. მდებარეობს გრინვიჩში. მისი მშენებლობა დაიწყეს 1675 წლის 4 მაისს ჩარლზ II-ის ბრძანებით.

## რესურსები ინტერნეტში 
* ობსერვატორიის  ტელესკოპების აღწერილობა
* ობსერვატორიის აღწერილობა
* ობსერვატორიის ოფიციალური საიტი 
* გრინვიჩის ობსერვატორიის არქივების ონლაინ-კატალოგი, დაცულია კემბრიჯის უნივერსიტეტში 

კატეგორია:ასტრონომიული ობსერვატორიები
სანქტ-პეტერბურგის ხელშეკრულება (1762)

**სანქტ-პეტერბურგის ხელშეკრულება** — სამშვიდობო ხელშეკრულება რუსეთის იმპერიასა და პრუსიას შორის. დაიდო 1762 წლის 5 მაისს. ხელშეკრულების თანახმად  რუსეთის იმპერია გავიდა შვიდწლიანი ომიდან და პრუსიას რუსეთის ჯარების მიერ აღმოსავლეთ პრუსიაში დაკავებული ტერიტორიები დაუბრუნა. 

## იხილეთ აგრეთვე 
* სამშვიდობო ხელშეკრულებების სია
* შვიდწლიანი ომი

## რესურსები ინტერნეტში 
* 
* 

კატეგორია:XVIII საუკუნის სამშვიდობო ხელშეკრულებები
იგნასიო სარაგოსა

**იგნასიო სარაგოსა სეგუინი** (;  დ. 24 მარტი, 1829 — გ. 8 სექტემბერი, 1862) — მექსიკის არმიის გენერალი. ცნობილია, როგორც მექსიკაში შეჭრილი საფრანგეთის არმიის დამმარცხებელი პუებლის ბრძოლაში.

იგი დაიბადა მექსიკური ტეხასის ტერიტორიაზე მდებარე სოფელ ბაჰია-დელ-ესპირინტუ-სანტუში (ამჟამად გოლიადი, ტეხასი), მიგელ სარაგოსას და მარია დე ხესუს სეგუინის ოჯახში.

დაიღუპა პუებლის სახელოვან ბრძოლაში გამარჯვების შემდეგ 33 წლის ასაკში ტიფისაგან. დაკრძალულია მეხიკოს სან-ფერნანდოს პანთეონში.

## ლიტერატურა 
*"Zaragoza Seguín, Ignacio ". The Handbook of Texas Online. Retrieved July 1, 2005.

კატეგორია:მექსიკელი გენერლები
კატეგორია:დაბადებული  24 მარტი
კატეგორია:დაბადებული 1829
კატეგორია:გარდაცვლილი 8 სექტემბერი
კატეგორია:გარდაცვლილი 1862
პუებლის ბრძოლა

**პუებლის ბრძოლა** () — მექსიკა-საფრანგეთის ომის საწყისი ეტაპის ბრძოლა. გაიმართა 1862 წლის 5 მაისს ქალაქ პუებლასთან, რომელშიც გამარჯვება მექსიკელებმა მოიპოვეს. 1861 წელს მექსიკის უარმა ვალების გადახდაზე გამოიწვია დიდი ბრიტანეთის, ესპანეთისა და საფრანგეთის ძალების შეყვანა ქვეყანაში. მექსიკის პრეზიდენტმა ბენიტო ხუარესმა შეძლო ინგლისელებთან და ესპანელებთან მოლაპარაკება და მათაც დაუყოვნებლივ გაიყვანეს თავიანთი ჯარი ქვეყნიდან. ფრანგები დარჩნენ და დაიწყო ფრანგული ინტერვენცია. 

5 მაისს პუებლასთან ფრანგულ არმიას მედგარი წინააღმდეგობა გაუწიეს მექსიკელთა ძალებმა იგნასიო სარაგოსას ხელმძღვანელობით. სარაგოსას ცუდად შეიარაღებულმა 4 500 ჯარისკაცმა დაამარცხა შარლ დე ლორანსეს ხელმძღვანელობით, კარგად შეიარაღებული 8 000 ფრანგი. 

გამარჯვების დღე აღინიშნება, როგორც მექსიკაში (სინკო-დე-მაიო), ასევე აშშ-ის სამხრეთ შტატებში. 

## რესურსები ინტერნეტში 
* French Intervention in Mexico: Battle of Puebla 

კატეგორია:მექსიკის ბრძოლები
კატეგორია:საფრანგეთის ბრძოლები
კატეგორია:1862 წლის ბრძოლები
კატეგორია:XIX საუკუნის ბრძოლები
პრაღის ოპერაცია

**პრაღის ოპერაცია** — წითელი არმიის უკანასკნელი სტრატეგიული ოპერაცია მეორე მსოფლიო ომში, რომლის შედეგად ჩეხოსლოვაკიის დედაქალაქი პრაღა გერმანელი ფაშისტებისაგან გათავისუფლდა.

გერმანული არმიის დაჯგუფება „ცენტრმა“ (მთავარსარდალი ფერდინანდ შერნერი), რომლის რიცხოვნობაც ერთ მილიონს აღემატებოდა, ჰიტლერისაგან მიიღო ბრძანება დაეცვათ პრაღა, რომელსაც „მეორე ბერლინი“ უწოდა. 5 მაისს პრაღაში დაიწყო სახალხო აჯანყება გერმანელების წინააღმდეგ. 9 მაისს მესამე და მეოთხე სატანკო არმიები და პირველი უკრაინული ფრონტი პრაღაში შევიდნენ. დედაქალაქში პირველი შევიდა ტანკი T-34, რომელსაც მართავდა ივან გონჩარენკო (დაიღუპა პრაღაში). მისი ტანკი დიდი ხნის განმავლობაში იდგა სამხედრო-ისტორიულ მუზეუმში. 

12 მაისს ქალაქი გაათავისუფლეს გერმანელებისაგან. პრაღის გათავისუფლებისას დაიღუპა ათასობით საბჭოთა ჯარისკაცი,  რომლებიც ძირითადად დაკრძალულები არიან ოლშანის სასაფლაოზე. 

## ლიტერატურა 
* 
* 
*  
* 
* 

კატეგორია:მეორე მსოფლიო ომის ოპერაციები და ბრძოლები
კატეგორია:1945 წლის ბრძოლები
ექტორ ბაბენკო

**ექტორ ბაბენკო** (, დ. 7 თებერვალი, 1946, ბუენოს-აირესი — გ.  13 ივლისი, 2016) — არგენტინაში დაბადებული ბრაზილიელი კინორეჟისორი, სცენარისტი, მსახიობი და პროდიუსერი. მოღვაწეობდა არგენტინაში, ბრაზილიასა და აშშ-ში.

## ფილმოგრაფია
* 1981 - პიშოტე - ყველაზე სუსტის კანონი *(Pixote - A lei do mais fraco)*
* 1985 - ქალი-ობობას კოცნა *(Kiss of the Spider Woman)*
* 1987 - ნარშავა *(Ironweed)*

## რესურსები ინტერნეტში
*
* Hector Babencos Homepage

კატეგორია:ბრაზილიელი კინორეჟისორები
კატეგორია:დაბადებული 1946
კატეგორია:დაბადებული 7 თებერვალი
კატეგორია:გარდაცვლილი 13 ივლისი
კატეგორია:გარდაცვლილი  2016
დაიჯერე (ტელესერიალი)

„**დაიჯერე**“ () — ამერიკული ფენტეზი სატელევიზიო სერიალი, რომელიც ნაჩვენები იყო ამერიკულ არხ NBC-ზე. შოუ შექმნილია ამერიკელი ოსკარის მფლობელ რეჟისორ ალფონსო კუარონის მიერ. სერიალის საპილოტო ეპიზოდი იყო ნაჩვენები 2014 წლის 10 მარტს, თუმცა სერიალის პრემიერა ოფიციალურად 16 მარტს გაიმართა.

## რესურსები ინტერნეტში 
*
*

## სქოლიო
კატეგორია:ამერიკული ტელესერიალები
კატეგორია:ტელესერიალები ანბანის მიხედვით
სურიკატი

**სურიკატი** () — მტაცებელი ძუძუმწოვარი ცხოველი მანგუსტისებრთა ოჯახისა. გავრცელებულია სამხრეთ აფრიკაში, მეტწილად კალაჰარის რაიონში. წარსულში შემჩნეული იყო მადაგასკარზე. მისი სხეულის სიგრძე 25-35 სმ აღწევს, კუდისა — 17,5-25 სმ. მოზრდილი ცხოველი იწონის 1 კგ-ზე ნაკლებს. ნარინჯისფერ-ყავისფერია. თავი თეთრია, ყურები შავი, კუდი მოყვითალო, კუდის ბოლო — შავი. გრძელი და რბილი ბეწვი აქვს. აქვს საზარდულის ჯირკვალი, რომელიც გამოჰყოფს სუნიან სეკრეტს. წინა თათებზე გრძელი და მაგარი ბრჭყალები აქვს. აქტიურია დღისით. მაღალორგანიზებული ცხოველია. ბინადრობს კოლონიებად. მანერის მიხედვით „ბოძისებურად“ დგას და გამოსცემს მსტვინავ ხმას. იკვებება მწერებითა და წვრილი ხერხემლიანებით. სქესობრივ სიმწიფეს აღწევს დაახლოებით 1 წლისა. წელიწადში ერთხელ შობს 2-4 ნაშიერს. ადვილად შინაურდება. განსაკუთრებით მგრძნობიარეა სიცივის მიმართ.

## რესურსები ინტერნეტში 
* სურიკატი — ინფორმაცია 

კატეგორია:მანგუსტისებრნი
მარიბორი

**მარიბორი** (; ) — სიდიდით მეორე ქალაქი სლოვენიაში, მდინარე დრავის ნაპირზე. მდებარეობს ქვეყნის ჩრდილო-აღმოსავლეთ ნაწილში, მარიბორის მუნიციპალიტეტში. ქალაქი წარმოადგენს ქვემო შტირიის ისტორიული ოლქის ცენტრს. სარკინიგზო და საავტომობილო გზების მნიშვნელოვანი კვანძია.

## ლიტერატურა
## რესურსები ინტერნეტში
* ქალაქის ადმინისტრაციის ოფიციალური საიტი  
* მარიბორის ტურისტული საიტი 
* მარიბორის აეროპორტი 
* 

კატეგორია:სლოვენიის ქალაქები
პერის ჰილტონი

**პერის უიტნი ჰილტონი** ( დ. 17 თებერვალი, 1981) — ამერიკელი მსახიობი, მომღერალი, სიმღერების ავტორი, ფოტომოდელი და დიზაინერი.

იგი Hilton Hotels & Resorts-ის დამფუძნებლის კონრად ჰილტონის შვილთაშვილია. მოდელის კარიერა მოზარდის ასაკში დაიწყო. 2000 წელს კონტრაქტი გააფორმა დონალდ ტრამპის სამოდელო სააგენტოსთან და გახდა პროფესიონალი მოდელი. მოგვიანებით მუშაობა დაიწყო სხვა სამოდელო სააგენტოებთან. საზოგადოების მხრიდან ყურადღება მიიპყრო როდესაც ხელმისაწვდომი გახდა ჰილტონისა და მისის მეგობრის რიკ სალომონის სექს-ვიდეოს ყურება 2003 წელს.

აღსანიშნავია, რომ 2004 წელს ვიდეო გამოვიდა DVD-ზე, სახელწოდებით „ერთი ღამე პერისში“. ჰილტონმა სასამართლოში სალომონის წინააღმდეგ სარჩელიც კი შეიტანა და ცდილობდა ამ ვიდეოს გავრცელების აკრძალვას. 2003 წელს ნიკოლ რიჩისთან ერთად მონაწილეობა მიიღო რეალითი შოუში „უბრალო ცხოვრება“, რომლის შემდეგ ორივემ საერთაშორისო აღიარება მოიპოვა.

2004 წელს გამოქვეყნდა მისი წიგნი სახელწოდებით „Confessions of an Heiress“. 2005 წელს ითამაშა ფილმში „ცვილის ფიგურების სახლი“, 2006 წელს გამოვიდა ჰილტონის სადებიუტო ალბომი „Paris“. 2008 წელს მიიღო მონაწილეობა რეალითი შოუში „Paris Hilton's My New BFF“, ხოლო 2011 წელს გამოჩნდა ამერიკულ რეალითი შოუში „The World According to Paris“.

2013 წელს როლი მიიღო სოფია კოპოლას ფილმში „ელიტური საზოგადოება“. ამჟამად მთელ მსოფლიოში არსებობს პერის ჰილტონის 44 მაღაზია, რომელთა ბრენდი შეიცავს პარფიუმერიას, ქალის ხელჩანთებს, საათებს, ფეხსაცმელსა და სხვა. წელიწადში მისი შემოსავალი დაახლოებით 10 მილიონ აშშ დოლარს უტოლდება.

## რესურსები ინტერნეტში 
* 
* 
* 

კატეგორია:ამერიკელი მსახიობები
კატეგორია:ამერიკელი მომღერლები
კატეგორია:ამერიკელი მოდელები
კატეგორია:დაბადებული 1981
კატეგორია:ნორვეგიელი ამერიკელები
კატეგორია:დაბადებული 17 თებერვალი
კატეგორია:ცოცხალი ადამიანები
კატეგორია:ნიუ-იორკში დაბადებულები
ოსკარის 58-ე დაჯილდოება

**ოსკარის 58-ე დაჯილდოების ცერემონია** — საუკეთესო ფილმებისა და კინოხელოვანების რიგით 58-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 1986 წლის 24 მარტს დოროთი ჩენდლერის პავილიონში, ლოს-ანჯელესი, კალიფორნია და მასში მონაწილეობა მიიღეს 1985 წელს გამოსულმა ფილმებმა. ოსკარის დაჯილდოებას აშშ-ში გადასცემდა ABC.

## ლაურეატები 
## რესურსები ინტერნეტში 
* Academy Awards Official Web Site

კატეგორია:ოსკარის დაჯილდოების ცერემონიები
ერევნის ადმინისტრაციული დაყოფა

მინი|300პქ|ერევნის რაიონები
**ერევნის ადმინისტრაციული დაყოფა** — სომხეთის დედაქალაქი ერევანი ადმინისტრაციულად იყოფა 12 რაიონად (թաղային համայնքներ), რომლებიც თავის მხრივ იყოფიან კვარტლებად (թաղամաս). ერევნის ყველა რაიონის საერთო ფართობია 227 კმ².

## რაიონები 
## ლიტერატურა 
*Albert Parsadanyan. *Intelligence Warehouse-2*. Yerevan, VMV-Print, 2005, p.&nbsp;150-152.
* Կամսար Ավետիսյան. *ՀԱՅՐԵՆԱԳԻՏԱԿԱՆ ԷՏՅՈՒԴՆԵՐ* - ԵՐԵՎԱՆԻ ՄԻԿՐՈՏՈՊՈՆԻՄԻԿԱՆ. Երևան, «Սովետական գրող» հրատարակչություն, 1979
* Կամսար Ավետիսյան. *ՀԱՅՐԵՆԱԳԻՏԱԿԱՆ ԷՏՅՈՒԴՆԵՐ* - ՀԱՅՐԵՆԻՔՈԻՄ ՎԵՐԱՀԱՍՏԱՏՎԱԾ ՏԵՂԱՆՈՒՆՆԵՐ. Երևան, «Սովետական գրող» հրատարակչություն, 1979

## სქოლიო
კატეგორია:ერევანი
კენტრონის რაიონი

**კენტრონის რაიონი** () — სომხეთის დედაქალაქის ერევნის თორმეტიდან ერთ-ერთი რაიონი. იგი მოიცავს ქალაქის ცენტრალურ ნაწილს სადაც განლაგებულია სავაჭრო ცენტრები. 2011 წლის მონაცემებით კენტრონის რაიონში ცხოვრობს 131 000 ადამიანი. 

დასავლეთიდან ესაზღვრება აჯაპნიაკისა და მალათია-სებასტიის, სამხრეთიდან შენგავითისა და ერებუნის, აღმოსავლეთიდან ნორ-ნორკისა და ჩრდილოეთიდან არაბკირისა და კანაკერ-ზეითუნის რაიონები. რაიონის დასავლეთ ნაწილში გაედინება მდინარე რაზდანი.

რაიონი იყოფა 6 კვარტალად: პოკრ-კენტრონი, ნორაგიუღი, ნორ-კილიკია, აიგესტანი, კონდი და ძორაგიუღი. აქ მდებარეობს სომხეთის პარლამენტი, ცენტრალური ბანკი, ეროვნული უშიშროების სამსახური და სხვადასხვა სამინისტროები.

## ქუჩები, მოედნები, პარკები 
* აბოვიანის ქუჩა
* ჩრდილოეთის პროსპექტი
* მაშტოცის ქუჩა
* საიათნოვას ქუჩა
* მარშალ ბაგრამიანის ქუჩა
* რესპუბლიკის მოედანი
* თავისუფლების მეოდანი
* შარლ აზნავურის მოედანი
* სიყვარულის პარკი
* შაუმიანის პარკი

## ტაძრები და ისტორიული ადგილები 
* სურფ-ზორავორის ღვთისმშობლის ეკლესია
* წმინდა სარქისის საკათედრო ტაძარი
* ერევნის წმინდა იოანე ნათლისმცემლის ეკლესია
* წმინდა გრიგოლის საკათედრო ტაძარი
* ცისფერი მეჩეთი
* ერევნის წითელი ხიდი

## გალერეა 

File:Erevan - La Mosquée bleue 01.JPG|ცისფერი მეჩეთი
File:Mashtots Avenue, Yerevan (2008).jpg|მაშტოცის ქუჩა
File:Yerevan Northern 2010.jpg|ჩრდილოეთის პროსპექტი
File:Yerevan view from Cascades.jpg|მზის ჩასვლა ერევანში

## იხილეთ აგრეთვე 
* ერევნის ადმინისტრაციული დაყოფა

## რესურსები ინტერნეტში 
* Report of the results of the 2001 Armenian Census, National Statistical Service of the Republic of Armenia

კატეგორია:ერევნის რაიონები
ბირანგის მთები

**ბირანგის მთები** () — მთები ტაიმირის ნახევარკუნძულის ჩრდილოეთ ნაწილში, კრასნოიარსკის მხარეში. შედგება პარალელური მთაგრეხილებისა და ვრცელი ტალღოვანი პლატოებისაგან. სიგრძე 1100 კმ, სიგანე 200 კმ-ზე მეტი, მაქსიმალური სიმაღლე 1146 მ. მდინარეების პიასინისა და ტაიმირის ხეობებით იყოფა აღმოსავლეთ, დასავლეთ და შუა ნაწილებად. აგებულია კამბრიულისწინა და პალეოზოური ტრაპებით (გაბრო-დიაბაზებით). ჰავა ცივი, მკვეთრად კონტინენტურია. იანვრის საშუალო ტემპერატურა –30°С,–33°С, ივლისისა 2°С, 10°С. გაზაფხული ივნისში იწყება. აგვისტოში საშუალო ტემპერატურა 0°С-ზე დაბლა ჩამოდის. ნალექები 120-400 მმ წელიწადში. დამახასიათებელია თანამედროვე გამყინვარება, რომლის საერთო ფართობია 50 კმ². მთები შემოსილია არქტიკული ტუნდრის მცენარეულობით, ჭარბობს ხავსი, მღიერები. ცხოველებიდან ბინადრობს ლემინგი, ჩრდილოეთის ირემი, არის პოლარული კაკაბი, თეთრი ბუ და სხვა.

## რესურსები ინტერნეტში
კატეგორია:რუსეთის ქედები
აჯაფნიაკის რაიონი

**აჯაფნიაკის რაიონი** () — სომხეთის დედაქალაქის, ერევნის თორმეტიდან ერთ-ერთი რაიონი. იგი მდებარეობს ქალაქის ჩრდილო-დასავლეთ ნაწილში. 2011 წლის მონაცემებით აჯაფნიაკის რაიონში ცხოვრობს 108 300 ადამიანი. მდებარეობს მდინარე რაზდანის მარჯვენა ნაპირზე. 

რაიონს ესაზღვრება  მალათია-სებასტიის, არაბკირისა, კენტრონისა და დავთაშენის რაიონები. ასევე არმავირის, არაგაწოტნისა და კოტაიქის პროვინციები. 

რაიონი იყოფა 8 კვარტალად:  	აჯაფნიაკი, ნორაშენი, ნაზარბეკიანი, სილიკიანი, ლუკაშინი, ვაჰაგნი, ანასტასავანი და ჩერიომუშკი. 

## ქუჩები, მოედნები, პარკები 
* კევორკ ჩავუშის ქუჩა
* ჰალაბიანის ქუჩა
* თუმანიანის პარკი
* აჯაფნიაკის სახალხო პარკი

## გალერეა 

File:Թումանյան այգի, Երևան (3).jpg |თუმანიანის პარკი
File:Անուշ և Սարո.JPG|ანუშის და საროს სკულპტურა თუმანიანის პარკში
File:Sculpture of Saqo from Lori-07.jpg|ლორეცი საკოს სკულპტურა თუმანიანის პარკში

## იხილეთ აგრეთვე 
* ერევნის ადმინისტრაციული დაყოფა

## რესურსები ინტერნეტში 
* Ajapnyak district at GEOnet Names Server 
* Report of the results of the 2001 Armenian Census, National Statistical Service of the Republic of Armenia

კატეგორია:ერევნის რაიონები
იანუშ კამინსკი

**იანუშ კამინსკი** (; დ. 27 ივნისი, 1959) — პოლონელი კინოოპერატორი. კინოკარიერა დაიწყო აშშ-ში. 1993 წლიდან არის სტივენ სპილბერგის ყველა ფილმის ოპერატორი. უკანასკნელ წლებში ძალები მოსინჯა რეჟისურაშიც. მიღებული აქვს ოსკარისა და BAFTA-ს ჯილდოები.

## ფილმოგრაფია
## რესურსები ინტერნეტში
* 

კატეგორია:პოლონელი კინოოპერატორები
კატეგორია:დაბადებული 1959
კატეგორია:დაბადებული 27 ივნისი
კატეგორია:ცოცხალი ადამიანები
Aladdin Sane

***Aladdin Sane*** — ინგლისელი მუსიკოს დეივიდ ბოუის მეექვსე სტუდიური ალბომი. გამოვიდა 1973 წელს. ალბომი გამოსცა ლეიბლმა RCA.

## სიმღერების სია
## ჩარტები და სერტიფიცირებები 
### ყოველკვირეული ჩარტები
### წლის საბოლოო ჩარტები
### სერტიფიცირებები 
## სქოლიო 
კატეგორია:1973 წლის ალბომები
კატეგორია:დეივიდ ბოუის ალბომები
კატეგორია:EMI Records-ის ალბომები
კატეგორია:RCA Records-ის ალბომები
კატეგორია:Rykodisc-ის ალბომები
კატეგორია:Virgin Records-ის ალბომები
სანდრო მაცოლა

**სანდრო მაცოლა** (; დ. 8 ნოემბერი, 1942) — იტალიელი ფეხბურთელი. თამაშობდა თავდამსხმელისა და შემტევი ნახევარმცველის პოზიციაზე. 1968 წლის ევროპის ჩემპიონი და 1970 წლის მსოფლიოს ვიცე-ჩემპიონი იტალიის ეროვნული ნაკრების შემადგენლობაში. ითვლება ყველა დროის ერთ-ერთ საუკეთესო იტალიელ ფეხბურთელად.

## საკლუბო კარიერა
მაცოლა მთელი თავისი საკლუბო კარიერის განმავლობაში მილანური „ინტერნაციონალეს“ ღირსებას იცავდა, რომელიც იმ წლებში დიდებული ასპარეზობის გამო La Grande Inter-ად იწოდებოდა. ის ასპარეზობდა შეტევის წინა ხაზში და გამორჩეული იყო ფართო არეალის შემოქმედებითი ნიჭით, მოედნის ხედვით, ბურთის კარგი კონტროლით და გოლის გატანის ალღოთი. კლუბთან ერთად მან 4 ჩემპიონატი, 2 ჩემპიონთა თასი და 2 საკონტინენტთაშორისო თასი მოიგო, აღსანიშნავია, რომ მაცოლამ, ისევე როგორც ინტერის მთელმა ლეგენდარულმა გუნდმა, იტალიის თასის მოგება ვერ მოახერხა.

## სანაკრებო კარიერა
იტალიის ნაკრებში მაცოლამ 70 თამაში ჩაატარა და 22 გოლი გაიტანა, ნაკრებთან ერთად მოიგო 1968 წლის ევროპის ჩემპიონატი და 1970 წელს, მსოფლიო ჩემპიონატის ფინალში დამარცხდა ლეგენდარულ ბრაზილიის ნაკრებთან, რომელშიც სხვებთან ერთად პელეც ასპარეზობდა.

## სანაკრებო სტატისტიკა
## მიღწევები
### საკლუბო 
;  ინტერნაციონალე
* სერია A: 1962–63, 1964–65, 1965–66, 1970–71
* ევროპის ჩემპიონთა თასი: 1963–64, 1964–65
* საკონტინენტთაშორისო თასი: 1964, 1965

### სანაკრებო
;  იტალია
* ევროპის ჩემპიონი: 1968
* მსოფლიოს ვიცე-ჩემპიონი: 1970

### ინდივიდუალური
* სერია A-ს საუკეთესო ბომბარდირი: 1964–65 (17 გოლი)
* უეფა-ს ევროპის ჩემპიონატის სიმბოლური ნაკრების წევრი: 1968
* იტალიური ფეხბურთის დიდების დარბაზის წევრი: 2014
* მილანის „ინტერის“ დიდების დარბაზის წევრი: 2022

## ფაქტები
სანდრო 1940-იანი წლების ყველაზე პოპულარული იტალიელი ფეხბურთელის ვალენტინო მაცოლას ვაჟიშვილია, რომელიც სუპერგის ავიაკატასტროფის დროს დაღუპული „ტორინოს“ ლეგენდარული გუნდის წევრი იყო.

## ლიტერატურა 
*  
* 
* 
* 

## რესურსები ინტერნეტში 
* სანდრო მაცოლას პროფილი — weltfussball.de
* 

კატეგორია:იტალიელი ფეხბურთელები
კატეგორია:დაბადებული 1942
კატეგორია:დაბადებული 8 ნოემბერი
კატეგორია:იტალიელი ფეხბურთელები
კატეგორია:სერია A-ს ფეხბურთელები
კატეგორია:მილანის ინტერის ფეხბურთელები
კატეგორია:ერთი კლუბის ფეხბურთელები
კატეგორია:იტალიის ნაკრების ფეხბურთელები
კატეგორია:1966 წლის მსოფლიო საფეხბურთო ჩემპიონატის ფეხბურთელები
კატეგორია:1970 წლის მსოფლიო საფეხბურთო ჩემპიონატის ფეხბურთელები
კატეგორია:1974 წლის მსოფლიო საფეხბურთო ჩემპიონატის ფეხბურთელები
კატეგორია:1968 წლის ევროპის საფეხბურთო ჩემპიონატის ფეხბურთელები
კატეგორია:უეფას ჩემპიონთა ლიგის საუკეთესო ბომბარდირები
კატეგორია:ცოცხალი ადამიანები
პაპირუსი 52

220px|მინიატიურა|პაპირუსი 52 (რექტო)
**პაპირუსი 52**  (ინგლ. Rylands Library Papyrus P52 ან იოანეს ფრაგმენტი) — პაპირუსის ფრაგმენტი, ზომა 8,9 × 6 სმ, შეიცავს ნაწყვეტს იოანეს სახარებიდან. წაღმა პირი (რექტო) შეიცავს სტრიქონებს იოანეს სახარებიდან (18:31–33) ბერძნულ ენაზე. მეორე მხარე (ვერსო) შეიცავს სტრიქონებს ჰიმნებიდან (37-38).

ოქსირინხის ხელნაწერთა ცნობილმა მკვლევარმა ბერნარდ გრენფელმა 1920 წელს შეიძინა ერთ–ერთი ვაჭრისგან ეგვიპტურ ბაზარზე ნახევრად დაზიანებული პაპირუსების დასტა. მათ შორის აღმოჩნდა, სავარაუდოდ, II საუკუნის პირველი მესამედით დათარიღებული ეს ფრაგმენტი. თუ დათარიღება სწორია, მაშინ ეს  უძველესი ჩვენამდე მოღწეული ახალი აღთქმის ტექსტია.  

2007 წლიდან პაპირუსი გამოფენილია ინგლისში ქალაქ დაინსგეიტის ჯონ რაინლენდის ბიბლიოთეკის შენობაში. 

## ბერძნული ტექსტი 
180px|მინიატიურა|მარცხნივ|ბიბლიოთეკაში გამოფენილი მანუსკრიპტი
220px|მინიატიურა|პაპირუსი 52. (ვერსო)
პაპირუსის ორივე მხარეს დატანილია ტექსტი მუქი ფერის ასოებით.

იოანე (18:31-33) (რექტო)

«	ΟΙ ΙΟΥΔΑΙΟΙ ΗΜΙΝ ΟΥΚ ΕΞΕΣΤΙΝ ΑΠΟΚΤΕΙΝΑΙ
OYΔΕΝΑ ΙΝΑ Ο ΛΟΓΟΣ ΤΟΥ ΙΗΣΟΥ ΠΛΗΡΩΘΗ ΟΝ ΕΙ-
ΠΕΝ ΣΕΜΑΙΝΩΝ ΠΟΙΩ ΘΑΝΑΤΩ ΗΜΕΛΛΕΝ ΑΠΟ
ΘΝΕΣΚΕΙΝ ΕΙΣΗΛΘΕΝ ΟΥΝ ΠΑΛΙΝ ΕΙΣ ΤΟ ΠΡΑΙΤΩ-
ΡΙΟΝ Ο ΠΙΛΑΤΟΣ ΚΑΙ ΕΦΩΝΗΣΕΝ ΤΟΝ ΙΗΣΟΥΝ
ΚΑΙ ΕΙΠΕΝ ΑΥΤΩ ΣΥ ΕΙ ΒΑΣΙΛΕΥΣ ΤΩΝ ΙΟΥ-
ΔΑΙΩN ...	»

იოანე (18:37-38) (ვერსო)

«	ΒΑΣΙΛΕΥΣ ΕΙΜΙ ΕΓΩ ΕΙΣ ΤΟΥΤΟ ΓΕΓΕΝΝΗΜΑΙ
ΚΑΙ (ΕΙΣ ΤΟΥΤΟ) ΕΛΗΛΥΘΑ ΕΙΣ ΤΟΝ ΚΟΣΜΟΝ ΙΝΑ ΜΑΡΤΥ-
ΡΗΣΩ ΤΗ ΑΛΗΘΕΙΑ ΠΑΣ Ο ΩΝ ΕΚ ΤΗΣ ΑΛΗΘΕI-
ΑΣ ΑΚΟΥΕΙ ΜΟΥ ΤΗΣ ΦΩΝΗΣ ΛΕΓΕΙ ΑΥΤΩ
Ο ΠΙΛΑΤΟΣ ΤΙ ΕΣΤΙΝ ΑΛΗΘΕΙΑ ΚΑΙ ΤΟΥΤΟ
ΕΙΠΩΝ ΠΑΛΙΝ ΕΞΗΛΘΕΝ ΠΡΟΣ ΤΟΥΣ ΙΟΥ-
ΔΑΙΟΥΣ ΚΑΙ ΛΕΓΕΙ ΑΥΤΟΙΣ ΕΓΩ ΟΥΔΕΜΙΑΝ
ΕΥΡΙΣΚΩ ΕΝ ΑΥΤΩ ΑΙΤΙΑΝ

## ლიტერატურა 
* Hurtado, Larry W. (2003) "P52 (P.Rylands Gr 457) and the Nomina Sacra; Method and Probability." Tynedale Bulletin 54.1.
* Nongbri, Brent (2005) "The Use and Abuse of P52: Papyrological Pitfalls in the Dating of the Fourth Gospel." Harvard Theological Review 98:23-52.
* Roberts, C. H. (1936) "An Unpublished Fragment of the Fourth Gospel in the John Rylands Library.” Bulletin of the John Rylands Library 20:45-55.
* Roberts, C. H. (1979) Manuscript, Society and Belief in Early Christian Egypt, OUP.
* Schnelle, Udo (1998) The History and Theology of the New Testament Writings.
* Tuckett, Christopher M. (2001) "P52 and Nomina Sacra." New Testament Studies 47:544-48.

## რესურსები ინტერნეტში 
* პაპირუსი 52.
* ისტორია
* მანუსკრიპტები
* ფრაგმენტი სახარებიდან 
* ხელნაწერი  ფურცელი

კატეგორია: იოანეს სახარება
კატეგორია: სახარებები
კატეგორია: საეკლესიო ნივთები
კატეგორია: მანუსკრიპტები
კატეგორია: ხელნაწერები
ტრიგლავი

**ტრიგლავი** () — მთა სლოვენიაში, იულიუსის ალპებზე, ქალაქ ლიუბლიანიდან ჩრდილო-დასავლეთით 64 კმ-ში. სიმაღლე 2864 მ. სლოვენიის უმაღლესი წერტილი. აგებულია კირქვებით. დამახასიათებელია რელიეფის მყინვარული და კარსტული ფორმები. ტრიგლავი — სლოვენიის ეროვნული სიმბოლოა, რომელიც გამოსახულია სლოვენიის გერბსა და დროშაზე. მთა და მისი მიდამოები გამოცხადებულია ეროვნულ პარკად. შემოსილია მთის ტყით, მდელოებით. პირველად მწვერვალი დაიპყრო ოთხმა სლოვენიელმა ალპინისტმა 1778 წლის 26 აგვისტოს. მწვერვალზეა კოშკი, რომელიც აღმართულ იქნა 1895 წლის 7 აგვისტოს. სლოვენიის მითოლოგიაში მთა განსაკუთრებულ ადგილს იკავებდა.

## რესურსები ინტერნეტში 
* ტრიგლავი — ინფორმაცია  
* ტრიგლავი — ინფორმაცია 

კატეგორია:სლოვენიის მთები
ვიგო მორტენსენი

**ვიგო მორტენსენი** (; დ. 20 ოქტომბერი, 1958, ნიუ-იორკი)  — დანიური წარმოშობის ამერიკელი მსახიობი, პოეტი, მუსიკოსი, მხატვრი და ფოტოგრაფი. მიღებული აქვს მონაწილეობა „ბეჭდების მბრძანებელის“ ტრილოგიაში.

## ფილმოგრაფია
## რესურსები ინტერნეტში
* 
* 

კატეგორია:დაბადებული 1958
კატეგორია:ამერიკელი მსახიობები
კატეგორია:ნიუ-იორკელები
კატეგორია:დაბადებული 20 ოქტომბერი
კატეგორია:მსახიობები ანბანის მიხედვით
კატეგორია:XX საუკუნის დანიელი მამაკაცი მწერლები
კატეგორია:ცოცხალი ადამიანები
Linear (ფილმი)

***Linear*** — 2009 წლის ფილმი, რომლის რეჟისორია ანტონ კორბეინი. ფილმში შეტანილია მუსიკა ირლანდიური როკ-ჯგუფ U2-ს 2009 წლის სტუდიური ალბომიდან  *No Line on the Horizon*. იგი ალბომის რამდენიმე გამოცემასთან ერთად, ციფრულ და DVD ფორმატებში გავრცელდა.

## სიმღერების სია
## რესურსები ინტერნეტში
*

კატეგორია:2009 წლის ფილმები
კატეგორია:ბრიტანული ფილმები
კატეგორია:ანტონ კორბეინის ფილმები
კატეგორია:U2-ს ფილმები
კატეგორია:ანტონ კობრეინის ფილმები
კატეგორია:ბრიტანული მუსიკალური ფილმები
Live from Under the Brooklyn Bridge

***Live from Under the Brooklyn Bridge*** — ირლანდიური როკ-ჯგუფ U2-ს ციფრული EP. იგი გამოვიდა 2004 წლის 8 დეკემბერს iTunes-ის მაღაზიაში, აშშ-სა და კანადაში. ოთხი სიმღერა აქედან გამოიცა AAC .m4p ფაილების სახით. მოგვიანებით EP გაყიდვიდან ამოიღეს.

ყველა სიმღერა ჩაწერილია ცოცხლად 2004 წლის 22 ნოემბერს, ბრუკლინში, ხიდის ქვეშ მოულოდნელად გამართულ კონცერტზე. იმავე დღეს ნიუ-იორკში მიმდინარეობდა სიმღერის „All Because of You“ მუსიკალური ვიდეოს გადაღება. თავად კონცერტი გადაღებული იქნა MTV-ის სპეციალური გადაცემისთვის.

## სეტლისტი
აქ წარმოდგენილია კონცერტის სრული სეტლისტი. ოფიციალურად გამოიცა მხოლოდ აღნიშნული სიმღერები.

#Vertigo
#All Because of You – გამოიცა ციფრულ EP-ზე
#Miracle Drug
#Sometimes You Can't Make It On Your Own – გამოიცა ციფრულ EP-ზე
#City of Blinding Lights – გამოიცა ციფრული სინგლის სახით iTunes-ზე ევროპასა და ავსტრალიაში
#Original of the Species
#She's a Mystery to Me – გამოიცა სინგლზე All Because of You ევროპაში, ავსტრალიასა და იაპონიაში.
#Beautiful Day
;ბისზე
#Out of Control – გამოიცა სინგლზე City of Blinding Lights გერმანიაში.
#I Will Follow – გამოიცა ციფრულ EP-ზე
#Vertigo (reprise) – გამოიცა ციფრულ EP-ზე

## რესურსები ინტერნეტში
**Live from Under the Brooklyn Bridge* საიტზე U2 Wanderer

კატეგორია:საკონცერტო EP-ები
კატეგორია:2004 წლის EP-ები
კატეგორია:U2-ს EP-ები
კატეგორია:U2-ს საკონცერტო ალბომები
კატეგორია:2004 წლის საკონცერტო ალბომები
U22: A 22 Track Live Collection from U2360°

***U22: A 22 Track Live Collection from U2360°*** — ირლანდიური როკ-ჯგუფ U2-ს საკონცერტო ალბომი. იგი გამოვიდა 2012 წლის მაისში, მხოლოდ u2.com-ის აბონტენტებისთვის.

## სიმღერების სია
## სქოლიო
კატეგორია:2012 წლის საკონცერტო ალბომები
კატეგორია:U2-ს საკონცერტო ალბომები
კატეგორია:დამოუკიდებლად გამოცემული ალბომები
ნაილ ჰორანი

**ნაილ ჯეიმზ ჰორანი** (, დ. 13 სექტემბერი, 1993) — ირლანდიელი მომღერალი და სიმღერების ავტორი. ყველაზე მეტად ცნობილია, როგორც ბოიბენდ One Direction-ის წევრი. 2010 წელს, ჯგუფის სხვა წევრებთან ერთად, მონაწილეობდა *The X Factor*-ში, როგორც სოლო-შემსრულებელი, თუმცა მოგვიანებით One Direction-ში გაერთიანდა. ჯგუფმა დღემდე გამოსცა ხუთი ალბომი, ჩაატარა ოთხი საკონცერტო ტურნე და მიიღო რამდენიმე ჯილდო.

2016 წელს ჰორანმა გააფორმა კონტრაქტი ლეიბლ Columbia Records-თან. გამოსცა რა სინგლები „"This Town“ და „Slow Hands“, 2017 წლის 20 ოქტომბერს გამოუშვა სადებიუტო სტუდიური სოლო-ალბომი *Flicker*.

## რესურსები ინტერნეტში
*One Direction-ის ოფიციალური საიტი

## სქოლიო
კატეგორია:დაბადებული 1993
კატეგორია:დაბადებული 13 სექტემბერი
კატეგორია:ირლანდიელი პოპ-მომღერლები
კატეგორია:One Direction-ის წევრები
კატეგორია:ცოცხალი ადამიანები
ორლეანის ალყა

**ორლეანის ალყა**  — ასწლიანი ომის ერთ-ერთი ეპიზოდი (1428-1429 წწ.). ორლეანის გათავისუფლება იყო ფრანგების პირველი სერიოზული წარმატება 1415 წელს, აზენკურის ბრძოლაში განცდილი სასტიკი მარცხის შემდეგ. ორლეანის უიმედო მდგომარეობა, რომელსაც ფრანგებისათვის უდიდესი მორალური და სტრატეგიული მნიშვნელობა ენიჭებოდა, გამოასწორა პოლიტიკურ არენაზე გამოსულმა ორლეანელმა გლეხმა ჟანა დ’არკმა. მისი მეთაურობით საფრანგეთის არმიამ ორლეანის ალყა სულ მცირე ხანში გაარღვია.

## იხილეთ აგრეთვე 
* ასწლიანი ომის ბრძოლების სია

## რესურსები ინტერნეტში 
* 
* 
* 
* 
*  

კატეგორია:ასწლიანი ომის ბრძოლები
კატეგორია:საფრანგეთის ბრძოლები
კატეგორია:ინგლისის ბრძოლები
ერნანდო დე სოტო

მინიატიურა|ერნანდო დე სოტოს ძეგლი ესპანეთში, მშობლიურ ქალაქში.
**ერნანდო დე სოტო** (, დ. დაახლ. 1498 — 21 მაისი, 1542) — ესპანელი ზღვაოსანი და კონკისტადორი. პირველი ევროპული დამპყრობელი მექსიკის ჩრდილოეთში და აშშ-ს ტერიტორიის სიღრმეში. პირველი ევროპელი, რომელმაც გადაკვეთა მდინარე მისისიპი და დატოვა ამის დოკუმენტური მტკიცებულება.

ერნანდო დე სოტო დაიბადა ესტრემადურის ან ანდალუსიის რეგიონში. ორი ქალაქი – ბადახოსი და ბარკაროტა აცხადებს, რომ დე სოტო მათ ქალაქში დაიბადა. ცნობილია, რომ დე სოტომ ბავშვობა ორივე ქალაქში გაატარა.

## რესურსები ინტერნეტში 
* Hernando de Soto Profile and Videos  
* Hernando de Soto in the Conquest of Central America
* De Soto Memorial in Florida

კატეგორია:კონკისტადორები
კატეგორია:გარდაცვლილი 1542
კარლსჰორსტი

მინიატიურა|კარლსჰორსტი - გერმანულ-რუსული მუზეუმი
**კარლსჰორსტი** () — რაიონი ბერლინის ადმინისტრაციული ოლქის ლიხტენბერგის შემადგენლობაში. ცნობილია იმით, რომ 1945 წლის 8 მაისს, აქ ხელი მოაწერეს გერმანიის კაპიტულაციის აქტს. რაიონში მდებარეობს გერმანულ-რუსული მუზეუმი და უმაღლესი სასწავლო დაწესებულება ფახჰოხშულე. 

## რესურსები ინტერნეტში 
* რაიონის ოფიციალური საიტი

კატეგორია:ბერლინი
ავანის რაიონი

**ავანის რაიონი** () — სომხეთის დედაქალაქის, ერევნის თორმეტიდან ერთ-ერთი რაიონი. იგი მდებარეობს ქალაქის ჩრდილო-აღმოსავლეთ ნაწილში. 2011 წლის მონაცემებით კენტრონის რაიონში ცხოვრობს 51 000 ადამიანი. მდებარეობს მდინარე რაზდანის მარჯვენა ნაპირზე. 

რაიონს ესაზღვრება  ნორ-ნორკისა და კანაკერ-ზეითუნის რაიონები. ასევე  კოტაიქის პროვინცია. 

რაიონი იყოფა 3 კვარტალად: ავანი, ავან-არინჯი და აღი-ჰანქი. 

## ქუჩები და პარკები 
* ჰრაჩია აჩარიანის ქუჩა
* ნვერ საფარიანის ქუჩა
* მარშალ ბაბაჯანიანის ქუჩა
* დუშანბეს ქუჩა
* ავანის პარკი
* ერევნის ბოტანიკური ბაღი

## გალერეა 

File:Avan 1.JPG|წირანავორის ეკლესია
File:Sb Hovanes Church, Avan, Yerevan3.JPG|სურფ ჰოვანესის ეკლესია
File:Jardin Botanique Yerevan.JPG|ერევნის ბოტანიკური ბაღი

## იხილეთ აგრეთვე 
* ერევნის ადმინისტრაციული დაყოფა

## რესურსები ინტერნეტში 
* Avan district at GEOnet Names Server 
* Report of the results of the 2001 Armenian Census, National Statistical Service of the Republic of Armenia

კატეგორია:ერევნის რაიონები
ალექსანდრე პოპოვი

**ალექსანდრე პოპოვი** (; დ. 16 მარტი [ ძვ. სტ. 4 მარტი], 1859, კრასნოტურინსკი — გ.  13 იანვარი [ ძვ. სტ. 31 დეკემბერი, 1905]   , 1906, სანქტ-პეტერბურგი) — რუსი ფიზიკოსი და ელექტროტექნიკოსი, პროფესორი. ითვლება რადიოს ერთ-ერთ პიონერად. 1895 წელს რუსეთის ფიზიკა-ქიმიის საზოგადოებას თავისი გამოგონება, რადიომიმღები, წარუდგინა. 

## ლიტერატურა
*ბებიაშვილი შ., „ალექსანდრე პოპოვი“ ː კრ. „ფიზიკოსების შესახებ“, ტ. IV, თბ., 1980, გვ. 151-157

## რესურსები ინტერნეტში 
* Могила А. С. Попова 
* Мемориальный музей-кабинет А. С. Попова в Кронштадте 
* *Никольский Л. Н.* Кто «изобрёл» радио? 
* Что такое радио и кто его изобрел? 
* Официальный сайт федерального государственного бюджетного учреждения Центральный музей связи имени А. С. Попова.

## სქოლიო
კატეგორია:რუსი ფიზიკოსები
კატეგორია:წმინდა ანას II ხარისხის ორდენის კავალრები
კატეგორია:წმინდა ანას III ხარისხის ორდენის კავალრები
კატეგორია:წმინდა სტანისლავის II ხარისხის ორდენის კავალრები
კატეგორია:სანქტ-პეტერბურგში გარდაცვლილები
კატეგორია:XIX საუკუნის რუსი მეცნიერები
კაზანტიპი

250px|მინიატიურა|ყვითელი ჩემოდანი — ფესტივალის სიმბოლო
250px|მინიატიურა|ნარინჯისფერი — ფესტივალთან ასოცირებული ძირითადი ფერი
**კაზანტიპი** (სტილიზებული **KaZantip**; ასევე **კაზანტიპის რესპუბლიკა**, **ნარინჯისფერი რესპუბლიკა** ან **რესპუბლიკა Z**) — ყოველწლიური ელექტრონული საცეკვაო მუსიკის ფესტივალი, რომელიც 1992 წლიდან 2013 წლის ჩათვლით უკრაინაში, ყირიმის ნახევარკუნძულზე იმართებოდა. თუმცა, რუსეთის ფედერაციის მიერ ყირიმის ოკუპაციის შემდეგ, გადაწყდა, რომ 2014 წელს ფესტივალი საქართველოში, ანაკლიაში გაიმართება. დასასწრებ ბილეთებს ეწოდება „viZa“. ფესტივალი გრძელდება 5-6 კვირა, ზაფხულში და მას ყოველწლიურად 150 000 ადამიანი, ე. წ. „paradiZers“-ი სტუმრობს. ფესტივალთან ასოცირებულია ნარინჯისფერებში გადაწყვეტილი მოდისა და ჩემოდნების კულტი.

## ისტორია
ფესტივალს სახელი ეწოდა კაზანტიპის კონცხისგან, რომლის სიახლოვესაც ის 1995–1999 წლებში ტარდებოდა. ამ პერიოდში, ფესტივალი იმართებოდა ქალაქ შჩიოლკინოს მახლობლად, ყირიმის ატომური ელექტროსადგურის დაუსრულებელი შენობის ტურბინის ჰოლში. 2000 წელს ფესტივალი ვესელეს დასახლებაში გადაიტანეს. 2001 წლიდან კი ტარდებოდა ყირიმის პატარა ქალაქ პოპივკაში. ფესტივალის პრეზიდენტი, შემქმნელი და ინიციატორია ნიკიტა I (ნამდვილი სახელი ნიკიტა მარშუნოკი). საწყის წლებში ფესტივალი ძალზედ მოკრძალებული იყო და არ წარმოადგენდა არაფერს, გარდა სერფინგის მოყვარულთა ყრილობისა, რომლებიც მომქანცველი დღის შემდეგ საღამოობით დროს ატარებდნენ. თუმცა, მოგვიანებით ნიკიტამ გადაწყვიტა სეზონის დასასრულის აღნიშვნისთვის შეემატებინა ტექნო და ტრანს მუსიკა. სწორედ ამ დროს იშვა ფესტივალი თანამედროვე სახით.

იმის გამო, 2014 წლის მარტში რუსეთის ფედერაციამ ყირიმის ოკუპაცია მოახდინა, მაისის დასაწყისში ფესტივალის ორგანიზატორებმა მიიღეს გადაწყვეტილება, რომ 2014 წელს ის საქართველოში, ანაკლიაში ჩატარდეს.

## ლიტერატურა
* 

## რესურსები ინტერნეტში
* Official website 
* President of The Kazantip Republic: IMS 2011 speech
* ["Kazantip: Life with no pants", an article by Resident Advisor's(https://ka.wikipedia.org/wiki/Resident_Advisor) editor Will Lynch] 

## სქოლიო
კატეგორია:ელექტრონული მუსიკის ფესტივალები
კატეგორია:ფესტივალები ანბანის მიხედვით
ჩარლი კაუფმანი

**ჩარლი კაუფმანი** (; დ. 19 ნოემბერი, 1958, ნიუ-იორკი)  — ამერიკელი სცენარისტი, პროდიუსერი და რეჟისორი. 2008 წელს შედგა მისი სარეჟისორო დებიუტი. ცნობილია ორიგინალური და წარმოსახვითი სცენარებით.

## ფილმოგრაფია
## რესურსები ინტერნეტში
* 

კატეგორია:ნიუ-იორკელები
კატეგორია:ამერიკელი სცენარისტები
კატეგორია:დაბადებული 1958
კატეგორია:დაბადებული 19 ნოემბერი
კატეგორია:ცოცხალი ადამიანები
კატეგორია:ნიუ-იორკში დაბადებულები
შუმანის დეკლარაცია

**შუმანის დეკლარაცია** (საბჭოთა პერიოდში ეწოდებოდა **შუმანის გეგმა**) — საფრანგეთის საგარეო საქმეთა მინისტრის რობერ შუმანის წინადადება საფრანგეთისა და დასავლეთ გერმანიის ქვანახშირის, სამთო და მეტალურგიული მრეწველობების გაერთიანების შესახებ. პროექტის განხორციელება დაიწყო 1951 წელს, როდესაც შეიქმნა ქვანახშირისა და ფოლადის ევროპული გაერთიანება 6 ქვეყნის (საფრანგეთი, გერმანია, იტალია, ნიდერლანდები, ბელგია, ლუქსემბურგი) მონაწილეობით. 9 მაისი დღე, როდესაც შუმანმა წარმოთქვა თავისი სიტყვა ევროპაში ყოველდღიურად აღინიშნება, როგორც ევროპის დღე, ხოლო თავად რობერ შუმანი ევროპის კავშირის ერთ-ერთ მამამთავრად მიიჩნევა.

## რესურსები ინტერნეტში 
* ЕВРОПА — Декларация 9 мая 1950
* Инициатор Европы, Шуман или Монне? Декларация Шумана с аналитикой
* Видео декларации 9 мая 1950

კატეგორია:ევროპის კავშირი
კატეგორია:ევროპის ისტორია
სპაიკ ჯოუნზი

**სპაიკ ჯოუნზი** (, დ. 22 ოქტომბერი, 1969) — ამერიკელი რეჟისორი, სცენარისტი, მსახიობი და პროდიუსერი. მისი ნამუშევრები მოიცავს რეკლამებს, მუსიკალურ კლიპებს სატელევიზიო და კინო პროდუქციას. მისი სარეჟისორო კარიერა დაიწყო ჩარლი კაუფმანის სცენარით გადაღებული ფილმებით. შემდგომში დაიწყო საკუთარი სცენარის მიხედვით ფილმების გადაღება.

## ფილმოგრაფია
* 1999 - იყო ჯონ მალკოვიჩი *(Being John Malkovich)*
* 2002 - ადაპტაცია *(Adaptation)*
* 2009 - იქ, სადაც ველური არსებები ცხოვრობენ *(Where the Wild Things Are)*
* 2013 - მისი *(Her)*

## რესურსები ინტერნეტში
*

კატეგორია:ამერიკელი რეჟისორები
კატეგორია:ამერიკელი სცენარისტები
კატეგორია:დაბადებული 1969
კატეგორია:დაბადებული 22 ოქტომბერი
კატეგორია:ცოცხალი ადამიანები
კატეგორია:ნიუ-იორკში დაბადებულები
კარტერ ბერველი

**კარტერ ბერველი** ( დ. 18 ნოემბერი, 1955) — ამერიკელი კინოკომპოზიტორი. ცნობილია ძმებ კოენებთან თანამშრომლობით.

## ფილმოგრაფია
## რესურსები ინტერნეტში
*
*

კატეგორია:ამერიკელი კომპოზიტორები
კატეგორია:დაბადებული 1955
კატეგორია:ნიუ-იორკელები
კატეგორია:დაბადებული 18 ნოემბერი
კატეგორია:ცოცხალი ადამიანები
კატეგორია:ნიუ-იორკში დაბადებულები